Унивезитет у Нишу

Филозофски факултет

Департман за француски језик и књижевност

**Департману за француски језик и књижевност** и

**Наставно-научном већу Филозофског факултета**

*Предмет*: Извештај о студијском боравку

Према Одлуци о одобравању плаћеног одсуства, коју је донело Наставно-научно веће Филозофског факултета у Нишу, на седници оджаној 11. октобра 2017. године (број Одлуке 311/1-8-3-01), и **у складу с потписаним уговором о реализацији Програма Ерасмус+, у партнерству имеђу Универзитета у Нишу и Универзитета Артоа у Арасу у Француској**, учествовао сам у пројекту мобилности наставника; и, на основу Уговора о наставничкој мобилности (Staff Mobility for Teaching Mobility Agreement), који су одобрили надлежни две партнерске институције, **у периоду од 27. новембра до 1. децембра 2017. године**, **на Филолошко-уметничком факултету Универзитета Артоа у Арасу у Француској** (UFR de Lettres et Arts, Université d’Artois, Arras, France), **одржао сам осам сати предавања у настави на француском језику** и обавио административни састанак с надлежним на универзитету домаћину.

Одржани тематски часови јесу:

* Les textes littéraires dans l’apprentissage du FLE (Књижевни текстови у настави француског као страног језика), у оквиру мастер програма – Француски као страни језик;
* La bataille romantique de Stendhal et Hugo : leurs manifestes littéraires (Стендалова и Игоова романтичарска борба: њихови књижевни манифести), у оквиру студијског програма – Књижевност, друга година;
* Roland et Perceval : deux types de chevalier médiéval (Роланд и Парсифал: два типа средњовековног витеза), у оквиру студијског програма – Књижевност, друга година.

Организационо-административни састанак одржан је у Служби за међународну сарадњу Универзитета Артоа у Арасу, на ком је учествовало пет студенкиња Филозофског факултета у Нишу, које су на семестралном боравку на Универзитету Артоа, у овкиру Програма Ерасмус+ мобилност студената, и два студента која ће у пролећном семестру академске 2017/2018. боравити на Филозофском факултету Универзитета у Нишу.

У Нишу, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. децембра 2017. године доц. др Нермин Вучељ